Publication: Magyar Közlöny
Issue: MK-1999-71 (Year: 1999, Number: 71)
Era: 1990-2004
Section: Melléklet a 35/1999. (VIII. 13.) EüM rendelethez
Paragraph Index: 232

a) A munkavállalók optimális munkahelyi megterhelésével, igénybevételével, illetve egészségi állapotuk alakulásával kapcsolatos feladatok: A foglalkozás-egészségügyi ápoló legyen képes — felismerni és értékelni mindazokat a munkahelyi megterheléseket (fizikai, szellemi, pszichés) és munkakörnyezeti kóroki tényezőket (fizikai, kémiai, biológiai, pszichoszociális, ergonómiai), amelyek a munkavállalók szempontjából kockázatot jelentenek, — a balesetveszély felismerésére és értékelésére, tennivalók kezdeményezésére, — a munkavállalók előzetes, időszakos, soron kívüli, munkaköri és szakmai alkalmassági vizsgálatait, záróvizsgálatokat szervezni, vizsgálatok végzésében részt venni, — látásélesség és színlátás vizsgálatot végezni, — szűrő audiometriás vizsgálatot végezni, — légzésfunkciós vizsgálatot végezni, — oscillometriás vizsgálatot végezni, — doppler vizsgálatot végezni, — biológiai expozíciós mutatók meghatározásához mintát venni, — gázmérgezettek elsődleges ellátását megkezdeni, — ipari oldószermérgezettek, marószermérgezettek elsődleges ellátását megkezdeni, — növényvédőszer-mérgezettek elsődleges ellátását megkezdeni, — gyógyszer-, gomba-, étel- és egyéb mérgezettek elsődleges ellátását megkezdeni, — közreműködni a nők, terhes nők, fiatalkorúak, idősek, rehabilitáltak munkakörével összefüggő sajátos egészségi problémáik megoldásában, — folyamatosan nyomon követni a felsorolt csoportokba tartozók foglalkoztatásának körülményeit, — figyelemmel kísérni az egyéni védőfelszerelések használatát, — a foglalkozás-egészségügyi rendelőben biztonságos és higiénés munkakörnyezetet megteremteni. A foglalkozás-egészségügyi ápoló az előzőekben meghatározott feladatok ellátásán túl legyen képes az alábbi általános ápolói feladatok körébe tartozó tevékenységek ellátására: — pulzust számolni, — vérnyomást mérni, — hőmérsékletet mérni, — légzést megfigyelni, — testsúlyt, testmagasságot mérni, — EKG-t készíteni standard, mellkasi elvezetésekben, — vizsgálatokhoz vért venni, — ic. sc. im. injekciót beadni, — infúziót összeállítani, — szem-, orr- és torokváladék-mintát levenni, — a balesetek és egyéb oxyológiai esetek — első szakápolói feladatainak — ellátására, illetve az ellátásban közreműködni, így: = újraélesztést megkezdeni, átjárható légutakat, stabil oldalfekvést biztosítani (újraélesztés szabályainak betartásával), = sebellátást elvégezni (elsősegélynyújtási szinten), = törések, ficamok, rándulások elsődleges ellátását elvégezni, = vérzést csillapítani, = mentőt, betegszállítást megrendelni, = figyelemmel kísérni az orvosi elsősegélynyújtáshoz szükséges gyógyszerek és kötszerek, eszközök készletét a rendelőben, gondoskodni a hiányok pótlásáról, = ellenőrizni a munkahelyi elsősegélynyújtó felszereléseket, és gondoskodni azok készenléti állapotának megfelelő pótlásáról, = közreműködni a munkatársi elsősegélynyújtók oktatásában, az oktatást szervezni, = intézkedni az orvos távollétében a sérült vagy beteg további szakszerű ellátásáról, — kommunikációs, információs, dokumentációs tevékenységet végezni.

Source: https://magyarkozlony.hu/hivatalos-lapok/0bb30f650f707a1bbd81a9b6a23a466fe3f6f0cb/dokumentumok/1306f59a2296ea68bd4430198c5a26fda3b9f043/letoltes